Vil have en forklaring på et pludseligt opstået stort underskud

Tidligere viceborgmester i Hirtshals kommune, Ole Albæk, vil have undersøgt, hvordan Hirtshals kommune kunne komme ud af 2006 med et underskud på 33 millioner kroner. Kun får måneder før årsskiftet var underskudet kun på seks millioner kroner. - Der var forstandige økonomifolk ansat i Hirtshals lige til det sidste. Så det kan ikke være forklaringen på, hvorfor der ikke var styr på regnskaberne. Det her må simpelthen ikke ske og derfor vil jeg have undersøgt, hvad der er sket og hvem,der har ansvaret, siger Ole Albæk til P4 Nordjylland.